ตอนนี้อายุ17ค่ะ ก็เริ่มมีอาการอยากฆ่าตัวตายตั้งแต่ประมาณ3ปีที่แล้ว ช่วงหลังสอบเข้าม.ปลายค่ะ ช่วงนั้นแค่คิดคร่าวๆ ประมาณ1ปีครึ่งที่ผ่านมา ก็มีปัญหาจากครอบครัว เพื่อน คนรอบข้าง รู้สึกไร้ค่า แถมเป็นตัวถ่วง หายไปจะดีกว่า เริ่มมีอาการนอนไม่หลับ กินเยอะขึ้นจนน้ำหนักเพิ่มขึ้น10กิโลในเวลาไม่นาน หงุดหงิดง่ายมาก อืดอาด ไม่อยากจะทำอะไรทำให้มีผลกระทบต่อเกรดที่รร. ประมาณครึ่ง-1ปีที่ผ่านมา มีทะเลาะกับครอบครัวหนักมาก เนื่องจากการเรียนเราตกต่ำลง ทำให้เราวางแผนฆ่าตัวตายโดยละเอียดและจะลงมือทำตามแผนค่ะ สุดท้ายไม่ได้ทำค่ะ น่าจะวางแผนไม่รอบคอบพอเนื่องด้วยเรื่องเวลา ผ่านมาประมาณครึ่งปีค่ะ เรามีพี่ชายเรียนแพทย์แล้วสนใจทางด้านจิตแพทย์ แล้วเค้าสังเกตุเห็นเรา เลยมาสนิทด้วย ปกติไม่สนิทกันค่ะ ตอนนั้นก็ช่วยเราได้มาก เรารู้สึกว่าตัวเองหายแล้วเพราะอาการดีขึ้นมาก แต่พอมาคืดอีกที ก็เหลืออาการที่ยังคงมีถึงปัจจุบันค่ะ คือ ยังคิดฆ่าตัวตาย อ้วนขึ้นเรื่อยๆ เฉื่อย ช้า ไม่มีแรงบันดาลใจในการใช้ชีวิตค่ะ เช่น ไม่ฝืนใจตื่นนอนตอนเช้า งานบ้านไม่ทำ ครอบครัวก่อนน่าที่จะ3ปีนี้นะคะ ก็เป็นครอบครัวที่ดูอบอุ่นดีค่ะ พ่อจะคุมเรื่องเรียนค่ะ อยากให้เข้าแพทย์ พี่ชายเรียนเก่งมากมาตลอด แต่เราทำได้ไม่ดีเท่าพี่ค่ะ พอเราเป็นแบบนี้ ครอบครัวก็แย่ลงๆ ไม่มีใครเข้าใจหรือเปิดรับเราจริงๆ รู้สึกผิดหวังกับตัวเองมากค่ะ อยู่ไปก็เป็นภาระพ่อแม่มาก พอมองว่าพ่อแม่ได้ไรจากเราตอนนี้คือไม่มีเลยค่ะ
สวัสดีค่ะ Bau @จากที่เล่ามา คิดว่า Bau มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ Bau ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ